সামারস্ল্যাম (২০১৬)
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত ঊনত্রিংশ অনুষ্ঠান ছিল। এই অনুষ্ঠানটি ২০১৬ সালের ২১শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে অনুষ্ঠিত হয়েছে। প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার একক ম্যাচে র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, ফিন ব্যালর ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত একক ম্যাচে সেথ রলিন্সকে এবং ডাব্লিউডাব্লিউই চ্যাম্পিয়নশিপ ম্যাচে ডিন অ্যামব্রোজ ডলফ জিগলারকে পিনফলের মাধ্যমে পরাজিত করেছে।